ఎర్రగా, రాళ్లతో కూడిన ఉపరితలం.
అచ్చంగా కుజ గ్రహం మాదిరిగానే!
ఇది, చిలీదేశంలోని అటకామా ఎడారి.
పొడారిపోయి,
శూన్యంగా,
నిర్జీవంగా కనిపిస్తోంది.
కాని, అంతటా అలా లేదు.
నగరంలోని దీపాలకు సుదూరంగా 2600 మీటర్ల ఎత్తైన కొండమీద,
ఈసోకు చెందిన వెరీ లార్జ్‌ టెలెస్కోప్‌ (విఎల్‌టీ)ఉంది. భూమిమీదనుంచి రాత్రిపూట ఆకాశాన్ని చాలా స్పష్టంగా చూపే టెలిస్కోపుల్లో ఇదే ఉత్తమమైంది.
భారీ గుమ్మటాల్లో భద్రంగా నిర్మించిన ఈ టెలిస్కోపులను చూడండి. ఇటువంటి అతి శక్తివంతమైన, అత్యాధునిక టెలిస్కోపులు మరెక్కడా లేదు.
ఈ టెలిస్కోపుల సహాయంతో, మన కంటితో చూసే తారలకన్న, 400కోట్ల రెట్లు తక్కువ కాంతిగల తారలను కూడ స్పష్టంగా చూడవచ్చు.
వీటిద్వారా, మనం విశ్వాంతరాళాన్ని మునపటికన్న ఎక్కువ లోతుగా పరిశీలించగలం.
ప్రకాశవంతంగా మెరుస్తున్న ఈ పట్టీయే పాలపుంత!
మన సూర్యుడు, మన సౌరవ్యవస్థతోపాటు, లక్షలాది తారలకూ, ఇతర సౌరవ్యవస్థలకూ పుట్టిల్లు.
ఇవివృశ్చిక ధనుర్‌ రాసులు.
ఈ రెండూ రాత్రిపూట ఆకాశంలో సంచరించే
88 తారాసముదాయాల్లోనివి.
కంటికి కనిపించే వెలుగుతోను, ఇన్‌ఫ్రారెడ్‌ వెలుగుతోను పనిచేసే ఆధునిక టెలిస్కోపులు, దృష్టిని మసకబరిచే వాయు, ధూళి మేఘాలను చీల్చుకుని,
మన గెలాక్సీ కేంద్రాన్ని చేరుకునే వీలు కల్పిస్తున్నాయి.
వాయు, ధూళి మేఘాలతో నిండి ఉన్న పాలపుంత కేంద్రంలో, తారలు తిరుగుతూ కనిపిస్తాయి.
గత 20 ఏళ్లుగా ఈ వెరీ లార్జ్‌ టెలిస్కోపు, కెక్‌ టెలిస్కోపుల సహాయంతో, వందకు పైగా తారల సంచారాన్ని శాస్రవేత్తలు గమనిస్తున్నారు.
మన పాలపుంత గర్భంలో, అతి బలమైన శక్తి ఏదో ఉందని, ఆ తారలు మనకి తెలియచేసాయి.
అదొక కృష్ణబిలం! మన సూర్యునికన్న 40లక్షల రెట్లు పెద్దది!
ఈ కృష్ణబిలాల వాస్తవ స్వభావమేమిటన్నది, ఇంకా అంతు చిక్కని రహస్యంగానే ఉంది.
చరిత్రలో మహా మహా శాస్త్రవేత్తలనే, అవి కంగు తినిపించాయి. కాల్పనిక విజ్ఞాన సాహిత్యానికి అభిమాన వస్తువులుగా నిలిచాయి.
కృష్ణబిలాలు, తమ తోవకి అడ్డువచ్చిన దేనినైనా మింగేస్తాయి.
మన గెలాక్సీలో ఆసక్తిదాయకమైన తారల్లో కొన్ని, ఈ కృష్ణబిలం గురుత్వాకర్షణ గుప్పెట్లో చిక్కుకుని ఉన్నాయి.
ఐనా ఈ కృష్ణబిలం, తన చుట్టూ తిరిగే తారలతో సంతృప్తిచెందే రకంకాదు.
మన భూమి కన్న ఎన్నోరెట్లు ఎక్కువ ద్రవ్యరాసి ఉన్న భారీ వాయు మేఘం ఒకటి,
గంటకి 80లక్షల కి.మీ వేగంతో, కనపడని ఈ రాకాసివైపు దూసుకెళుతోంది.
దాని కధ ముగిసినట్టే!
పాలపుంత కేంద్రంలో ఉన్న తారలను అధ్యయనం చేయడంద్వారా, మనం దాని గర్భంలో అంతుపట్టని శక్తి ఏదో ఉందని కనుక్కోగలిగాం.
కాని మన ప్రయాణం ఇక్కడితో ఆగదు.
కేంద్రం నుండి బయటకు వచ్చి చూస్తే, అత్యాధునిక ఇన్‌ఫ్రారెడ్‌ పరిశీలనలు, పాలపుంతలో విస్తారమైన ప్రాంతాన్ని ఆవిష్కరించాయి.
మన వెరీ లార్జ్‌ టెలిస్కోపుకు పొరుగునే ఉన్న విస్టా, ప్రపంచంలోకెల్లా, అతి శక్తివంతమైన ఇన్‌ఫ్రారెడ్‌ సర్వే టెలిస్కోపు.
దానికి మన దృక్పధాన్నే మార్చివేసే శక్తి ఉంది....
విస్టా చూపులోని తీక్షణతకి, ధూళిమేఘాల తెరకు తూట్లు పడ్డాయి.
ఒకప్పుడు ఆకాశాన్నంతా ఆవరించివున్న నల్లని ధూళిమబ్బులు, ఇప్పుడు దాదాపుగా అదృశ్యమయ్యాయి.
840 లక్షల తారలను చూపుతున్న ఈ ఇన్‌ఫ్రారెడ్‌ దృశ్యం మనకు లభించిన అతి పెద్ద ఖగోళదృశ్యాల్లో ఒకటి.
అంటే 840 లక్షల తారలు,
840 లక్షల అద్భుతాలను పరిష్కారంకోసం, ఎదురు చూస్తున్నాయి!
అక్కడ గ్రహాలు, చంద్రులు, నీరు ఉన్నాయా?
జీవం మాటేమిటి?
పాలపుంతను మనం, మునపటికన్న లోతుగా అధ్యయనం చేసాం.
ఎన్నో సమాధానాలు లభించాయి. కాని ఇంకా లక్షల సంఖ్యలో ప్రశ్నలు తలెత్తుతున్నాయి.
పాలపుంతలోని అద్భుతాలను ఆవిష్కరిస్తూ, వాటి మర్మాన్ని ఛేదిస్తూ,
ఈసో టెలిస్కోపులు, తమ ఆకాశ శోధనా కార్యక్రమాన్ని ఇకపై కూడా కొనసాగిస్తాయి.
ఎసో ద్వారా లిప్యంతరీకరణ; అనువాదం ద్వారా -